Kronprinsesse Mary og kronprins Frederik er kommet i modvind i Marys hjemland, Australien. Det er sket, efter billeder er dukket op fra en jagtparade på Fredensborg Slot. Her kan man se, hvordan kronprinseparrets fem-årige tvillinger prins Vincent og prinsesse Josephine var blandt deltagerne i jagtparaden, hvor en større mængde døde dyr var på skue foran slottet.

En masse døde dyr ligger på græsset foran Fredensborg Slot. Dyrene er omringet af grønt gran, og i baggrunden står deltagerne af jagtselskabet og beundrer fangsten. Blandt selskabet var også flere fra den royale danske familie:

Kronprins Frederik, kronprinsesse Mary, dronning Margrethe (siddende på en stol) og så fem-årige prinsesse Josephine og prins Vincent kan ses inspicere de døde dyr. Kronprins Frederik og kronprinsesse Mary står helt tæt på deres to fem-årige børn.

Vildtparaden i Indre Slotsgård, Fredensborg Slot efter at H.M. Dronningen adholdt Kongejagt i Grib Skov med H.K.H. Kronprinsen som vært ved selve jagten d. 22. november 2016. Her beskuer dronning Margrethe, kronprinsesse Mary, kronprins Frederik, prinsesse Josephine og prins Vincent jagtbyttet. (Foto: Ólafur Steinar Gestsson/Scanpix 2016) Foto: Ólafur Steinar Gestsson Vis mere Vildtparaden i Indre Slotsgård, Fredensborg Slot efter at H.M. Dronningen adholdt Kongejagt i Grib Skov med H.K.H. Kronprinsen som vært ved selve jagten d. 22. november 2016. Her beskuer dronning Margrethe, kronprinsesse Mary, kronprins Frederik, prinsesse Josephine og prins Vincent jagtbyttet. (Foto: Ólafur Steinar Gestsson/Scanpix 2016) Foto: Ólafur Steinar Gestsson

At de danske royale har valgt at tage det fem-årige tvillingepar med til en jagtparade, er blevet bemærket af flere internationale medier; herunder den australske udgave af den store avis Daily Mail og den australske udgave af Daily Telegraph. Begge medier har fået fat i billederne.

I artiklen om billederne beskriver Daily Mail situationen, som du kan se flere billeder af her i artiklen. Det samme gør Telegraph, som også har fået fat i en direktør for dyrevelfærd i Australien.

Under overskriften ''Bloody' Mary in animal slaugther outrage' - et ordspil på drinken Bloody Mary - får Telegraph en kampagneleder hos dyrevelfærdsgruppen PETA i Australien til at forholde sig til, at prins Vincent og prinsesse Josephine skal være vidne til skuet med de mange døde dyr.

Og det er ikke begejstring, der fylder spalterne i artiklen - som også er citeret af Daily Mail.

»Når man tager den veletablerede forbindelse mellem dyremishandling i barndommen og voldelig adfærd i voksenlivet i betragtning, er det ikke kun ufølsomt af prins Frederik og prinsesse Mary at lære deres børn, at det er acceptabelt at dræbe dyr, det er også en dårlig beslutning i forhold til børneopdragelse,« siger Ashley Fruno, der er kampagneleder hos PETA Australien.

Vildtparaden i Indre Slotsgård, Fredensborg Slot efter at H.M. Dronningen adholdt Kongejagt i Grib Skov med H.K.H. Kronprinsen som vært ved selve jagten d. 22. november 2016. Her beskuer dronning Margrethe, kronprinsesse Mary, kronprins Frederik, prinsesse Josephine og prins Vincent jagtbyttet. (Foto: Ólafur Steinar Gestsson/Scanpix 2016) Foto: Ólafur Steinar Gestsson Vis mere Vildtparaden i Indre Slotsgård, Fredensborg Slot efter at H.M. Dronningen adholdt Kongejagt i Grib Skov med H.K.H. Kronprinsen som vært ved selve jagten d. 22. november 2016. Her beskuer dronning Margrethe, kronprinsesse Mary, kronprins Frederik, prinsesse Josephine og prins Vincent jagtbyttet. (Foto: Ólafur Steinar Gestsson/Scanpix 2016) Foto: Ólafur Steinar Gestsson

Hun konstaterer yderligere, at jagt i hendes øjne er en 'voldelig blodsport', og at hun mener, at det er forældres ansvar at sørge for, at deres børn vokser op med respekt for alle levende væsner.

Det er ikke første gang, at kronprinseparret kommer under beskydning fra udenlandske medier. Sidst skete det, da kronprinsesse Mary var på besøg på Grønland i september. Her bar Mary en frakke, der var delvist lavet af sælskind. Også dengang fik det Ashley Fruno og PETA i Australien op ad stolen.

»På trods af, at der er gjort opmærksom på alle pelsindustriens grusomheder, så er det endnu ikke gået op for prinsesse Mary, at det at iklæde sig dyr får hende til at se kold-hjertet ud og totalt ude af trit,« sagde Ashley Fruno til Daily Mail Australien.